open-index/open-wikipedia-markdown huggingface dataset:
24K

**24K** on Evelinan debyyttialbumi, joka julkaistiin 28. lokakuuta 2016. Levy oli Suomen historian ensimmäinen ennakkoon platinaa striimannut albumi yli 20 miljoonalla singlekappaleiden striimauksella. Levyn julkaisi Universal Musicin alla toimiva tuottaja MGIn pyörittämä M-Eazy Music.

Albumi debytoi Suomen virallisen listan kolmannella sijalla. Vuoden 2017 huhtikuuhun mennessä albumia on striimattu yli 40 miljoonaa kertaa ja on näin myynyt tuplaplatinaa.

## Vastaanotto
Albumi sai ristiriitaisen vastaanoton. Savon Sanomien Mikko Siltanen antoi albumille kolme tähteä viidestä, ja sanoi sen omaavan hittipontentiaalia. Radiossa jo ennen julkaisua soineet kappaleet saivat kehuja, kun taas uusia kappaleita hän piti lähinnä levyntäytteenä, ja albumia enemmänkin hajanaismaisena singlekokoelmana kuin kokonaisuutena. Niin ikään Aamulehden Jussi Saarinen piti albumia hajanaisena ja laulusoundia hajanaisena, ja vertasi sitä Instagram-poseeraukseen. Sen sijaan kappalemateriaalia hän piti onnistuneena sekä itse laulajaa kehityskelpoisena.

## Kappaleet

## Arvostelut
* Aamulehti: 
* Savon Sanomat: 

## Lähteet
Carl Edvard Aspelund

**Carl Edvard Aspelund** (30. lokakuuta 1816 Kuopio – 24. maaliskuuta 1902 Mäntsälä) oli suomalainen kirkkoherra ja päätoimittaja.

Aspelundin vanhemmat olivat Kuopion läänin lääninrahastonhoitaja, asessori Gustaf Adolf Aspelund (1783–1872) ja Katarina Charlotta Forstén. Hän kävi Kuopion triviaalikoulua ja pääsi ylioppilaaksi 1832. Aspelund valmistui Keisarillisesta Aleksanterin-yliopistosta filosofian kandidaatiksi 1846 ja maisteriksi 1847. Hänet vihittiin papiksi Porvoon hiippakunnassa 1847. Riemumaisteri Aspelundista tuli vuonna 1897.

Aspelund toimi yliopiston voimistelulaitoksen yliopettajan apulaisena, Porvoon tuomiokapitulin vt. amanuenssina 1844 ja Helsingin yliopiston kirjaston ylimääräisenä amanuenssina 1844–1847. Papiksi vihkimisen jälkeen Aspelund oli pappina Kuopiossa, Tohmajärvellä, Kiteellä, Viipurissa, Viaporissa, Porvoossa, Kiteellä ja Pietarissa. Hänestä tuli Tallinnan ruotsalais-suomalaisen S:t Mikaelin seurakunnan kirkkoherra 1853 ja hän toimi samalla divisioonansaarnaajana laivastossa, Aspelund jäi virkavapaalle 1858 ja sai eron kirkkoherran virasta 1859. Hän oli sitten *[[Suomen Julkisia Sanomia]]* -lehden päätoimittajana 1858–1865 ja toimi Helsingin lääninvankilan saarnaajana vuodesta 1861. Viimeksi Aspelund oli Mäntsälän kirkkoherrana vuodesta 1864 alkaen kunnes hän jäi virkavapaalle vanhuuden takia vuonna 1895. Aspelund sai rovastin arvon 1889.

Aspelund oli naimisissa 1858–1866 Johanna Maria Caloniuksen (k. 1866) kanssa ja vuodesta 1875 Berta Sofia Sjögrenin (k. 1906) kanssa. Hänen poikansa Gustaf Werner Aspelund (1864–1936) toimi Tampereen kaupunginviskaalina.

## Teoksia
Nimellä *C. E. Aspelund*:
* *Allhelgondag : profpredikan i Helsinge 18 3/11 89*. Helsingfors 1889
* *Sommarminnen från Kuopios omnejder jemte kanal- och sjöresan ifrån Wiborg till Kuopio : särdeles de reslustige till fromma*. Helsingfors 1889
* *Om döpelseformuläret, dopresor samt odöpta barns rättigheter*. Helsingfors 1897

## Lähteet
Freivorbau

**Freivorbau** eli vapaaulokemenetelmä on teräsbetonisten jännitettyjen palkkisiltojen rakennusmenetelmä. 

Menetelmän kehitti saksalainen sillanrakennusinsinööri Ulrich Finsterwalder
1950-luvulla.  Menetelmässä sillan päällysrakenne rakennetaan ulokkeena ilman ala- 
tai yläpuolisia telineitä.

## Menetelmän käyttö Suomessa
Suomessa Freivorbau-menetelmällä on rakennettu kolme siltaa. Ensimmäisenä rakennettiin vuonna 1967 valmistunut 240 metriä pitkä Ounasjoen silta Rovaniemellä. Vuonna 1994 valmistunut Ounasjoen sillan alavirranpuoleinen silta rakennettiin normaalisti kansi tuettuna. Kaksi muuta siltaa ovat vuonna 1974 valmistunut Porin Linnansilta sekä vuonna 1986 valmistunut Norrströmmenin silta Nauvossa. 


Tiedosto:Weidatalbruecke_2005-07-30.jpg|Weidatalbrücke
Tiedosto:Pierre_Pflimlin_Bridge_Under_Construction.jpg|Pierre-Pflimlin-Brücke


## Lähteet

## Aiheesta muualla
Laulurovio

__NOTOC__
**Laulurovio** on metalliyhtye Mokoman 11. albumi sekä toinen akustinen albumi, joka julkaistiin 18. marraskuuta 2016 levymerkillä Sakara Records. Albumi koostuu yhtyeen aiemmin levyttämien kappaleiden uudelleensovitetuista akustisista versioista. Albumilla vierailevat mm. Ensiferumin hanuristi Netta Skog sekä Ninni Poijärvi, ja sen on tuottanut Janne Saksa.

Albumin julkaisun myötä yhtye lähti akustiselle *Tuhkatkin pesästä 2016* -kiertueelle.

## Taustaa
Yhtyeen meni studioon syyskuussa 2016 ilman selkeää päämäärää ja valmistautumista. Alkuperäiset kappaleiden sähköiset versiot olivat vaikuttavasti sävelletty, joka edesauttoi sovitusideoiden nopeaa toteutusta ja albumi äänitettiin lyhyessä ajassa. Edelliseen akustiseen albumiin (*[[Varjopuoli]]*, 2011) verrattuna *Laulurovion* toteuttaminen oli helpompaa ja määrätietoisempaa, eikä yhtyeen ulosanti ole yhtä varovaista.

## Vastaanotto
Albumi sai hyvän vastaanoton. Soundin Antti Luukkanen piti albumia parhaimmillaan hyvinkin elinvoimaisena, ja intohimon välittyvän parhaiten rohkeimpien sovitusten kautta, vaikka epäilikin albumin iskevyyttä yhtyeen tuoreiden kuuntelijoiden kohdalla. Savon Sanomien Aki Lehti piti *Lauluroviota* kaikin osa-aluein edeltävää akustista albumia parempana, ja piti laulaja Marko Annalan puhdasta ulosantia kehittyneenä.

## Kappaleet
#
#
#
#
#
#
#
#
#
#
#
#

## Kokoonpano

* Marko Annala – laulu
* Tuomo Saikkonen – kitara, laulu
* Kuisma Aalto – kitara, laulu, ohjelmointi
* Santtu Hämäläinen – kitara, basso, dulcimer, banjo, laulu
* Janne Hyrkäs – lyömäsoittimet, laulu

### Vierailevat muusikot
* Janne Saksa – laulu (kappaleet 3, 8 ja 11), dobro (kappale 5)
* Netta Skog – hanuri (kappaleet 3, 5, 6 ja 9), laulu (kappale 6)
* Áilu Valle – laulu (kappale 3)
* Ninni Poijärvi – laulu (kappale 4), viulu (kappaleet 5 ja 6)
* Jani Kemppinen – koskettimet (kappaleet 7 ja 11)
* Maija Koskenalusta – tinapilli (kappale 3)
* Noora Karjalainen – tinapilli (kappale 3), bodhrán (kappaleet 3 ja 5)
* Iita Annala – laulu (kappale 9)

### Tuotanto
* Janne Saksa – tuottaja, äänittäjä, miksaaja
* Anssi Kippo – masteroija
* Joonas Brandt – valokuvat
* Ville Pirinen – kansitaide
* Rami Mursula – kannen suunnittelu

## Arvostelut
* Imperiumi: 7-/10
* Kaaoszine: 8/10
* Savon Sanomat: 
* Soundi: 

## Lähteet

## Aiheesta muualla
* 
*
Erkki Olkinuora

**Erkki Tapio Olkinuora** (s. 1943) on suomalainen kasvatustieteilijä. Hän on ollut Turun yliopiston kasvatustieteen professori vuodesta 1985. Hänen tutkimuskohteitaan ovat olleet kasvatussosiologia sekä opetuksen ja oppimisen mielekkyys.

## Lähteet
Elena Kagan

**Elena Kagan** (s. 28. huhtikuuta 1960 New York City, New York) on Yhdysvaltain korkeimman oikeuden tuomari. Presidentti Barack Obama nimitti hänet vuonna 2010 eläkkeelle jääneen John Paul Stevensin tilalle. Kagan on tuomioistuimen historian neljäs naistuomari.

## Varhainen elämä
Kagan syntyi New Yorkissa ja kasvoi Manhattanilla. Hänen isänsä Robert Kagan oli lakimies ja äiti Gloria Kagan (o.s. Gittelman) opettaja. Molemmat vanhemmat olivat venäjänjuutalaisten siirtolaisten jälkeläisiä. Perheeseen kuului myös kaksi poikaa. Kagan valmistui kandidaatiksi Princetonin yliopistosta vuonna 1981, filosofian maisteriksi Oxfordin yliopistosta vuonna 1983, ja vuonna 1986 hän valmistui lakiopinnoistaan Harvardin yliopistosta. 

## Ura
### Ura ennen korkeinta oikeutta
Vuonna 1988 Kaganista tuli korkeimman oikeuden tuomarin Thurgood Marshallin avustaja, ja 1990-luvun alussa hän alkoi opettaa lakia Chicagon yliopistossa. Vuosina 1995–2000 hän työskenteli Valkoisessa talossa presidentti Bill Clintonin hallinnossa. Clinton ehdotti Kagania tuomariksi valitustuomioistuimeen Washingtoniin, mutta senaatin republikaanit estivät nimityksestä äänestämisen. Sen sijaan hän aloitti työt professorina Harvardissa vuonna 1999, ja vuonna 2003 hänet nimitettiin yliopiston oikeustieteellisen tiedekunnan ensimmäiseksi naispuoliseksi dekaaniksi.

Kun Barack Obama valittiin presidentiksi, hän valitsi Kaganin hallintonsa pääjuristiksi (*Solicitor General*) tammikuussa 2009. Kagan oli ensimmäinen nainen kyseisessä virassa.

### Korkeimmassa oikeudessa
9. toukokuuta 2010 presidentti Obama nimitti Kaganin ehdokkaakseen korkeimpaan oikeuteen eläkkeelle jäävän John Paul Stevensin tilalle. Senaatti vahvisti Kaganin nimityksen äänin 63–37, ja hän vannoi tuomarinvalansa 7. elokuuta 2010. Virallisesti hänen kautensa alkoi 1. lokakuuta. Kagan on korkeimman oikeuden historian neljäs nainen, kahdeksas juutalainen ja vuoden 1972 jälkeen ensimmäinen tuomari, jolla ei ole aikaisempaa kokemusta tuomarin työstä.

## Yksityiselämä
Kagan ei ole ollut naimisissa eikä hänellä ole lapsia.

## Lähteet
Kari Niemistö

**Kari Pertti Henrik Niemistö** (s. 1962) on suomalainen suursijoittaja.

## Ura sijoittajana
Niemistö on koulutukseltaan ekonomi. Hän valmistui Helsingin kauppakorkeakoulusta vuonna 1989. Vuonna 1993 Niemistö aloitti toimitusjohtajana perheensä sijoitusyhtiössä Selective Investorissa. Yhtiön sijoitusvarallisuus oli peräisin hänen äidinisänsä Hannes Seppälän vuonna 1933 perustamasta Suomen ensimmäisestä perunajauhotehtaasta, Hämeen Perunasta, joka oli vuonna 1984 myyty Raisiolle, sekä Niemistöjen 1970-luvulla ostaman Suunnon myynnistä.

Talouselämä on kuvaillut Niemistön olevan "harvoja suomalaisia, joiden omaisuus riittää tekemään hänestä merkittävän ankkuriomistajan pörssiyhtiöissä". Niemistön sijoitusvarallisuuden arvo lokakuussa 2016 oli noin sata miljoonaa euroa, josta Stockmannin osakkeiden osuus oli 29 miljoonaa euroa ja Raision osakkeiden 11,2 miljoonaa euroa. Lisäksi miljoonan euron arvoiset osakeomistukset hänellä oli myös Uponorissa, UPM:ssä, Metsossa, Nokiassa, Nordeassa, Fortumissa ja Applessa. Osakkeiden lisäksi Niemistön varallisuus käsitti tuolloin muun muassa noin 15 miljoonan euron arvosta kiinteistöjä ja noin tuhat hehtaaria metsää.

Suurimmissa omistuksissaan Stockmannissa ja Raisiossa Niemistö on ollut mukana myös muutoin kuin omistajana. Hän on Raision hallintoneuvoston ja nimitysvaliokunnan jäsen ja entinen Stockmannin hallituksen jäsen.

Niemistö oli vuosina 2004–2006 Suomen 50 eniten ansainneen henkilön joukossa. Hänen pääomatulonsa ylsivät noin 6,5 miljoonaan euroon sekä vuonna 2004 että vuonna 2006.

## Omistuksia
* Niemistö on Stockmann-konsernin viidenneksi suurin osakkeenomistaja 5,83 prosentin osuudella.

## Muu toiminta ja yksityiselämä
Niemistö asuu Helsingin Munkkiniemessä. Hän harjoittaa maanviljelyä kahdella maatilalla, jotka sijaitsevat Viialassa ja Lopella. Hän on vanhempiensa Pertti Niemistön ja Henna Seppälän perustaman Henna ja Pertti Niemistön Kuvataidesäätiö – Ars Fennica sr:n hallituksen puheenjohtaja ja Aivosäätiön hallituksen jäsen. Niemistö kuuluu Munkkiniemen Rotaryklubiin.

Niemistö on ollut vuodesta 1989 lähtien naimisissa sijoittajan ja Dextran entisen toimitusjohtajan Leena Niemistön (o.s. Lammenranta, s. 1963) kanssa. Heillä on kolme poikaa, joista Henri Niemistö (s. 1996) on koripalloilija.

Vuonna 2017 Helsingin kaupungin pelastuslaitos myönsi Kari Niemistölle Elämän liekki -palkinnon onnistuneesta hengenpelastussuorituksesta.

## Lähteet
Tahereh Mafi

**Tahereh Mafi** (s. 9. marraskuuta 1988 ) on iranilais-yhdysvaltalainen kirjailija, joka on tullut tunnetuksi menestyneestä esikoisromaanistaan Shatter Me.  Mafi asuu Santa Monicassa Kaliforniassa ja on naimisissa lasten- ja nuortenkirjailija Ransom Riggsin kanssa.  Mafin teoksista on käännetty suomeksi Rakkaus suurempi kuin meri (A Very Large Expanse of Sea). 

## Teokset

**The Juliette Chronicles -sarja**

*Shatter Me (2011) 
*Unravel Me (2013) 
*Ignite Me (2014) 
*Restore Me (2018) 
*Defy Me (2019)
*Imagine Me (2020)
E-kirjat:

*Destroy Me (2012) 
*Fracture Me (2013) 
*Unite Me (2014) 
*Believe Me (2021)

**Muut teokset**

*Furthermore (2016) 
*Whichwood (2017) 
*A Very Large Expanse of Sea (2018) 

## Lähteet
Mr. Brightside

**Mr. Brightside** on yhdysvaltalaisen rock-yhtye The Killersin läpimurtokappale, joka julkaistiin singlenä syyskuussa 2003, ja myöhemmin yhtyeen debyyttialbumilla *[[Hot Fuss]]*. ”Mr. Brightside” on säilynyt yhtyeen tunnetuimpana kappaleena.

Xfm Networkin kyselyssä vuonna 2009 ”Mr. Brightside” äänestettiin vuosikymmennen parhaaksi kappaleeksi.

4. heinäkuuta 2024 mennessä kappale on viettänyt kaikkiaan 416 viikkoa Ison-Britannian singlelistalla.

## Kappaleet
### Britannian 7" singlejulkaisu
# 
# 

## Lähteet
Lihaa ja rakkautta

**Lihaa ja rakkautta** on Jouko Turkan kirjoittama näytelmä. Näytelmä kertoo, kuinka suomalaisista juopoista tehdään Ruotsissa makkaraa.

Näytelmä sai kantaesityksensä *Kött och kärlek* -nimellä Göteborgin kaupunginteatterissa 18. huhtikuuta 1986. Näytelmässä esiintyivät muun muassa Elvin Dahlgren, Anders Janson ja Carina Boberg. Kirsikka Moring kuvaili näytelmän manaavan esiin kaikki pimeyden voimat; siihen on kirjattu kaikki mahdolliset rikoslehtien sivuilta löytyvät murhaamisen mallit. Moringin mukaan osa näyttelijöistä hallitsi turkkalaisen psykoosinäyttelemisen upeasti, osa ei, ja heikommasta päästä nähtiin enemmän kramppista vääntelyä kuin salatun alitajunnan pyörteistä paljastusta. Turkan kertoman mukaan ohjaamista häiritsi, että ruotsalaiset näyttelijät pahoittavat mielensä herkästi ja että karjumista pidetään outona, ja Palmen murha esti harjoittelemisen kokonaan. Ensi-illan jälkeen Turkan väitetään lyöneen kukkapuskalla näytelmän naisnäyttelijätärtä, mikä aiheutti kohun sekä Ruotsissa että Suomessa.  

Tampereen Ylioppilasteatteri esitti näytelmän suomeksi vuonna 1995. Näytelmä esitettiin Tampere-talon pienessä salissa ja sen ohjasi Untamo Lepola.

Näytelmän teksti on julkaistu suomeksi vuonna 1987 yhteisniteenä Hypnoosin kanssa. Teoksessa Turkka myöntää, että näytelmästä näkyy, että hänen ainoa tavoitteensa oli oman erinomaisuutensa esittäminen. Kaija Valkosen mukaan ruotsalaisten kriitikoiden sekavana pitämä näytelmä pysyy tekstimuodossa kurissa, kun siinä kerrotaan, kuka kenenkin valepuvussa kenenkin äänellä kenenkin repliikkejä kulloinkin lausuu.  

## Lähteet
Houkutuslintu (täsmennyssivu)

**Houkutuslintu** voi tarkoittaa ainakin seuraavia:
*houkutuslintu, metsästysväline
**[[Houkutuslintu (elokuva)|Houkutuslintu]]*, suomalainen elokuva vuodelta 1946
**[[Houkutuslintu (vuoden 1956 elokuva)|Houkutuslintu]]* (The Revolt of Mamie Stover), yhdysvaltalainen elokuva vuodelta 1956
**[[Houkutuslintu (vuoden 1973 elokuva)|Houkutuslintu]]* (The Bait), yhdysvaltalainen elokuva vuodelta 1973
**[[Houkutuslintu (vuoden 1979 elokuva)|Houkutuslintu]]* (Police Story: Confessions of a Lady Cop), yhdysvaltalainen elokuva vuodelta 1979
**[[Houkutuslintu (vuoden 1991 yhdysvaltalais-israelilainen elokuva)|Houkutuslintu]]* (The Human Shield), yhdysvaltalais-israelilainen elokuva vuodelta 1991
**[[Houkutuslintu (vuoden 1991 yhdysvaltalainen elokuva)|Houkutuslintu]]* (The Finishing Touch), yhdysvaltalainen elokuva vuodelta 1991
**[[Schimanski – Houkutuslintu]]* (Tatort – Singvogel), saksalainen televisioelokuva vuodelta 1994
**[[Beck (elokuva)|Beck: Houkutuslintu]]* (Beck), ruotsalainen elokuva vuodelta 1997
Paul Beatty

**Paul Beatty** (s. 1962 Los Angeles) on yhdysvaltalainen kirjailija. Hänelle myönnettiin vuoden 2016 Booker-palkinto teoksesta *[[The Sellout]]* (2015). Palkinto myönnettiin ensimmäisen kerran yhdysvaltalaiselle kirjailijalle.

## Ura

Beatty on suorittanut MFA-tutkinnon luovasta kirjoittamisesta Brooklyn Collegessa ja MA:n psykologiasta Bostonin yliopistosta.

Beatty kruunattiin 1990 Nuyorican Poets Cafén ensimmäiseksi lavarunouden mestariksi. Titteliin liittyi muun ohessa kustannussopimus hänen ensimmäisen runokirjansa *Big Bank Take Little Bank* (1991) julkaisusta. Toinen runokirja, *Joker, Joker, Deuce*, ilmestyi 1994, ja hän esitti runojaan MTV:llä ja PBS:llä (sarjassa *The United States of Poetry*). Vuonna 1993 hän sai apurahan Foundation for Contemporary Arts -säätiöltä.

Beattyn ensimmäinen romaani *[[The White Boy Shuffle]]* (1996) sai myönteisen arvion *[[The New York Times]]in* kriitikolta Richard Bernsteinilta, joka luonnehti kirjaa ”mustan Amerikan lahjakkaan ytimen satiirisen vihan purkaukseksi”. Toinen kirja *Tuff* (2000) sai myönteisen arvion *[[Time]]*-lehdessä. Beatty on toimittanut antologian *Hokum* afrikkalais-amerikkalaista huumoria (2006) ja kirjoittanut *The New York Timesiin* artikkelin samasta aiheesta. Vuonna 2008 ilmestynyt romaani *Slumberland* kertoo Berliinissä asuvasta yhdysvaltalaisesta dj:stä. 

Romaanissaan *[[The Sellout]]* (2015) Beatty kuvaa urbaania farmaria, joka pyrkii palauttamaan orjuuden ja rotuerottelun kuvitteelliselle losangelesilaiselle asuinalueelle. Brittiläisessä *[[The Guardian]]issa* Elisabeth Donnelly kuvasi sitä sanoilla ”mestariteos, joka lujittaa Beattyn aseman Yhdysvaltojen hauskimpana kirjailijana”, kun kriitikko Reni Eddo-Lodge puolestaan sanoi sitä ”satiirin pyöritykseksi” ja jatkoi: ”Teoksen *The Sellout* juoni on pelkkää ristiriitaa. Juonenkulku on realistisena uskottava mutta silti niin surrealistinen, että se herättää ihmetystä.” Beatty kirjoitti kirjaa viisi vuotta.

*The Sellout* sai vuonna 2015 National Book Critics Circle Award -kaunokirjallisuuspalkinnon ja vuonna 2016 Booker-palkinnon. Beatty on ensimmäinen yhdysvaltalainen Man Booker -palkittu. Palkitun kansallisuudella ei vuodesta 2014 lähtien ole ollut merkitystä.

## Palkinnot ja tunnustukset
* 2016 National Book Critics Circle Award (kaunokirjallisuus) teoksesta *The Sellout*.
* 2016 Booker-palkinto teoksesta *The Sellout*.

## Teokset

### Runot
* *Big Bank Take Little Bank*. New York: Nuyorican Poets Cafe Press, 1991. .
* *Joker, Joker, Deuce* (1994). .

### Romaanit
* *[[The White Boy Shuffle]]*. New York: Houghton Mifflin, 1996. .
* *Tuff*. New York: Alfred A. Knopf, 2000. .
* *[[Slumberland]]*. New York: Bloomsbury USA, 2008. .
* *[[The Sellout]]*. New York: Farrar Straus Giroux, 2015. .

### Toimittajana
* *Hokum. An Anthology of African-American Humor*. New York: Bloomsbury USA, 2006. .

## Lähteet

## Aiheesta muualla
* African American Literature Book Club for Paul Beatty. 
* Katkelmia teoksesta Slumberland BookBrowsessa. 
* Haastattelu Full Stopissa.
Sulfaguanidiini

**Sulfaguanidiini** (C7H10SN4O2) on sulfonamideihin kuuluva orgaaninen yhdiste. Yhdistettä voidaan käyttää antibioottina sekä muiden antibioottisten sulfonamidien valmistamiseen.

## Ominaisuudet, valmistus ja käyttö
Huoneenlämpötilassa sulfaguanidiini on väritöntä kiteistä ainetta. Yhdiste liukenee hieman veteen ja hyvin happamiin vesiliuoksiin. Aine liukenee hieman etanoliin ja asetoniin. Yhdisteen imeytyminen on vähäistä ruuansulatuskanavasta.

Sulfaguanidiinia voidaan valmistaa kuumentamalla N4-asetyylisulfanilamidia disyandiamidin kanssa ja hydrolysoimalla asetyyliryhmä happamissa tai emäksisissä olosuhteissa. Muita valmistustapoja ovat asetyylisulfanilyylikloridin reaktio guanidiininitraatin kanssa emäksisessä vesi-asetoniliuoksessa tai guanidiinihydrokloridin ja asetyylisulfanilyylikloridin välinen reaktio.

Sulfaguanidiinia voidaan käyttää suoliston mikrobiflooraan vaikuttavana antibioottina ennen suolistoon tehtävää leikkausta. Yhdistettä voidaan käyttää myös muiden sulfonamidiantibioottien, esimerkiksi sulfadimidiinin synteesin lähtöaineena.

## Lähteet
Ortodoksinen trotskilaisuus

**Ortodoksisella trotskilaisuudella** tarkoitetaan trotskilaisuuden haaraa, joka filosofiansa ja metodiensa puolesta on lähempänä Lev Trotskin ja varhaisen Neljännen Internationaalin sekä Marxin ja Leninin näkemyksiä kuin muut trotskilaiset.
Inka Havukainen

**Inka Eveliina Havukainen** (s. 8. marraskuuta 1996) on suomalainen ampumaurheilija. Hän on kuulunut Suomen Ampumaurheiluliiton maajoukkueeseen vuodesta 2015 lähtien ja edustaa Kiteen Ampujat ry:tä. Havukainen kuuluu myös Leppa.fi-tiimiin, joka koostuu nuorista ampumaurheilijoista. Hänen kilpailulajinsa ovat pienoiskivääri ja ilmakivääri. Havukainen on aloittanut ammunnan vuonna 2006 ja hän on saavuttanut useita SM-mitaleja ja voittanut kaksi suomenmestaruutta. 

## Lähteet
Neiti Peregrinen koti eriskummallisille lapsille (elokuva)

**Neiti Peregrinen koti eriskummallisille lapsille** () on vuonna 2016 ensi-iltansa saanut Ransom Riggsin samannimiseen esikoisromaaniin perustuva fantasiaelokuva. 

## Lähteet

## Aiheesta muualla
*
Haukijärvi (Nokia, kaatopaikka)

**Haukijärvi**  on Pirkanmaalla Nokialla Koukkujärven kaatopaikalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Haukijärvi on osa Laajanojan valuma-aluetta.

## Maantietoa
Järven pituus on 200 metriä, leveys 100 metriä ja sen pinta-ala on 1,5 hehtaaria. Siihen laskee kolme suo-ojaa, joista yksi tuo pohjoisesta Kirkaslammin, Pienen Koukkujärven ja Koukkujärven vesiä. Haukijärven laskuoja lähtee sen etelärannasta ja laskee luoteeseen, alittaa moottoriradan ja laskee sen jälkeen Kyynijärveen. Veden laskennallinen viipymä järvessä on 10 vuorokautta, sillä järven tilavuus on pieni suhteutettuna sen valuma-alueen suuruuteen. Rantaviivan pituus on 600 metriä. Rannat ovat suomaata, jota reunustaa Koukkujärven kaatopaikka. Järvi on autio eikä sinne johda tietä. Kaatopaikan huoltotie ohittaa Haukijärven läheltä.

## Vedenlaatu
Haukijärven vedenlaatua on tutkittu toistuvasti 1970-luvun puolivälistä lähtien. Aiemmin kaatopaikan valuma- ja suotovedet laskivat suoraan järveen. Vuonna 1983 kaatopaikan reunaan ja järven viereen rakennettiin penkereet, jonka keräämät vedet johdettiin saostusaltaaseen. Nämä vedet sadetettiin eteläpuolisiin metsiin. Vuonna 1992 kaatopaikan vedet on johdettu viemärillä pois alueelta. Järvi on kaatopaikan vesien pilaama eikä se osoita toipumisen merkkejä. Epäillään, että kaatopaikalta kulkeutuu edelleen likavettä järveen. Sen typpipitoisuudet ovat korkeat ja järven happitalous on sekaisin. Järvi on käytännössä välillä hapeton. Järvellä ei ole mitään virkistysarvoa.

## Historiaa
Vuoden 1953 peruskartan mukaan järven suot olivat jo tuolloin ojitettuja ja suolla sijaitsi lato. Yksi ojista toi lännestä pienen Paskolammin vedet, mutta vuosien 1964–1975 välillä Paskolammin pohjoispuolelle perustettiin Koukkujärven kaatopaikka. Kaatopaikka oli vuoteen 1991 mennessä laajentunut monin kertaiseksi. Samalla Paskolammi oli kaatopaikan eteläreunan mittainen järvi, joka laski edelleen Haukijärveen.

## Lähteet

## Aiheesta muualla
* Huurinainen, Säde: Vanhojen kaatopaikkojen ympäristövaikutukset, tutkintotyö, Taml, Kemiantekniikka, 2007
Erkki Onikki

**Erkki Sakari Onikki** (9. lokakuuta 1938 Mikkeli – 14. elokuuta 2022 Helsinki) oli suomalainen juristi. Hän oli korkeimman hallinto-oikeuden ylimääräinen hallintoneuvos 1984–1989 ja hallintoneuvos vuodesta 1989. Hän oli Suomen laki II:n toimittaja 1972, 1974 ja 1976.

Onikki valmistui lainopin kandidaatiksi 1961 ja sai varatuomarin arvon 1964.

## Julkaisut
* *Opetustoimi 1972*, toim.: Erkki Onikki. Suomen lakimiesliito, 1972
* *Suomen laki. 2, 1972*, toim.: Erkki Onikki. Suomen lakimiesliitto, 1972
* *Suomen laki. 2*, toim.: Erkki Onikki. Suomen lakimiesliitto, 1974 
* *Sosiaalilainsäädäntö 1974*, toim. Erkki Onikki. Suomen lakimiesliitto, 1974 
* *Suomen laki. 2*, toim.: Erkki Onikki. Suomen lakimiesliitto, 1976 
* *Terveyden- ja sairaanhoitolainsäädäntö 1976*, lainsäädäntöä on seurattu ktekstissä astuskokoelman numeroon 160/1976 saakka (julkaisupäivä 17.2.1976). toim. Heikki Simola, Erkki Onikki: Suomen lakimiesliitto, 1976. 
* *Verolait 1977*, toim.: Erkki Onikki. Suomen lakimiesliitto, 1977 
* *Sosiaalilainsäädäntö 1977*, toim. Erkki Onikki. Suomen lakimiesliitto, 1977 
* *Terveyden- ja sairaanhoitolainsäädäntö 1979*, toim.: Heikki Simola, Erkki Onikki. Suomen lakimiesliitto, 1979 
* *Sosiaalilainsäädäntö 1981*, toim.: Erkki Onikki, Osmo Toivola; julk.: Suomen lakimiesliitto. Suomen lakimiesliiton kustannus, 1981 
* *Terveyden- ja sairaanhoitolainsäädäntö 1981*, toim.: Heikki Simola, Erkki Onikki; julk.: Suomen lakimiesliitto. Suomen lakimiesliiton kustannus, 1981 
* *Sosiaalilainsäädäntö 1984*, toim.: Erkki Onikki, Osmo Toivola; julk.: Suomen lakimiesliitto. Suomen lakimiesliiton kustannus, 1984 
* *Terveydenhuoltolainsäädäntö 1984*, toim.: Heikki Simola, Erkki Onikki; julk.: Suomen lakimiesliitto. Suomen lakimiesliiton kustannus, 1984 
* *Terveydenhuoltolainsäädäntö 1987*, toim.: Heikki Simola, Erkki Onikki; julk.: Suomen lakimiesliitto. Lakimiesliiton kustannus, 1987 
* *Sosiaalilainsäädäntö 1987*, toim.: Erkki Onikki, Hannu Ranta; julk.: Suomen lakimiesliitto. Suomen lakimiesliitto, 1987 
* *Sosiaalilainsäädäntö 1989*, toim.: Erkki Onikki, Hannu Ranta. Lakimiesliiton kustannus, 1989 
* *Terveydenhuoltolainsäädäntö 1989*, toim.: Heikki Simola, Erkki Onikki. Lakimiesliiton kustannus, 1989 
* *Sosiaalilainsäädäntö 1990. Lakimiesliiton kustannus, 1990 
* *Sosiaalilainsäädäntö 1991*, toimittajat: Erkki Onikki, Hannu Ranta. Lakimiesliiton kustannus, 1991 
* *Terveydenhuoltolainsäädäntö 1991*, toimittajat: Erkki Onikki, Hannu Ranta. Lakimiesliiton kustannus, 1991 
* *Sosiaali- ja terveydenhuoltolainsäädäntö 1993*, toimittajat: Erkki Onikki, Hannu Ranta. Lakimiesliiton kustannus, 1993 
* *Sosiaali- ja terveydenhuoltolainsäädäntö 1994*, toimittajat: Erkki Onikki, Hannu Ranta. Lakimiesliiton kustannus, 1994 
* *Rooman sopimus 1995*, toimittaja: Erkki Onikki. Lakimiesliiton kustannus, 1995 
* *Sosiaali- ja terveydenhuoltolainsäädäntö 1996*, toimittajat: Erkki Onikki, Hannu Ranta. Lakimiesliiton kustannus, 1996 
* *Verosopimukset 1998'', toimittanut Erkki Onikki. Lakimiesliiton kustannus, 1998 

## Lähteet
Arvi Paasikoski

**Arvi Paasikoski** (s. 25. huhtikuuta 1936 Vaasa) on suomalainen juristi. Hän on ollut korkeimman oikeuden oikeusneuvos vuodesta 1987. Sitä ennen hän oli Kouvolan hovioikeuden hovioikeudenneuvos 1978–1987.

Paasikoski valmistui oikeustieteen kandidaatiksi 1963 ja sai varatuomarin arvon 1965.

## Lähteet
NHL-kausi 2017–2018

**NHL-kausi 2017–2018** oli National Hockey Leaguen 100. kausi. Sen aikana jokainen 31 joukkueesta pelasi 82 ottelua runkosarjassa. Uutena organisaationa mukaan liittyi Vegas Golden Knights. Lisäksi Reebok lopetti joukkueiden peliasujen valmistuksen, ja Adidas aloitti sopimuksen mukaisesti ensimmäisen vuotensa varustesponsorina.

## Sarjataulukot

### Itäinen konferenssi

### Läntinen konferenssi

## Tilastot
### Pistepörssi

## Pudotuspelit

;Selite
* A1, A2, A3 – Atlantin divisioonan ensimmäinen, toinen ja kolmas
* M1, M2, M3 – Metropolidivisioonan ensimmäinen, toinen ja kolmas
* C1, C2, C3 – Keskisen divisioonan ensimmäinen, toinen ja kolmas
* P1, P2, P3 – Tyynenmeren divisioonan ensimmäinen, toinen ja kolmas
* WC – Villin kortin joukkueet

## Katso myös
* 
* 

## Lähteet
Antti Paasio

**Antti Olavi Paasio** (s. 1948) on suomalainen taloustieteilijä. Hän on ollut Turun kauppakorkeakoulun liiketaloustieteen professori ja yritystoiminnan keskuksen johtaja 1989–2015. Hänen tutkimuskohteitaan ovat laskentatoimi, yrittäjyys sekä pienten ja keskisuurten yritysten toiminta.

Paasion veli oli sosialidemokraattinen poliitikko Pertti Paasio.

## Lähteet
Born Under a Bad Sign

**Born Under a Bad Sign** on yhdysvaltalaisen blueskitaristi, laulajan Albert Kingin vuonna 1962 julkaistu toinen albumi. 

Albumi ylsi Rolling Stonen ”500 Greatest Albums of All Time” -listan sijalle 491.

## Kappaleet
### A-puoli
#
#
#
#
#
#

### B-puoli
#
#
#
#
#

### 2013 vuoden CD–painoksen bonuskappaleet
# (1. Otto - Alternate)
# (1. Otto - Alternate)
# (1. Otto - Alternate)
# (15. Otto - Alternate)
#

## Kokoonpano
* Albert King – kitara, laulu
* Steve Cropper – rytmikitara
* Booker T. Jones – urut, piano
* Isaac Hayes – piano
* Donald "Duck" Dunn – basso
* Al Jackson, Jr. – rummut
* Wayne Jackson – trumpetti
* Andrew Love – tenorisaksofoni
* Joe Arnold – baritonisaksofoni, huilu

## Arvostelut
* Allmusic: 

## Lähteet
* ''Born Under a Bad Sign'' discogs.com -sivustolla

### Viitteet
Easily Led: A History of Propaganda

**Easily Led: A History of Propaganda** on englanninkielinen tietokirja propagandasta ja sen historiasta. Kirjan alkuvaiheissa määritellään propagandaa ja edetään siinä useimmiten käytettyihin keinoihin. Toinen osio keskittyy eri aikakausina ilmenneeseen propagandaan sen alkuhistoriasta 1990-luvun loppuun. 

## Sisältö
### Sisällysluettelo

*Preface vii*
**Part One: Analysis**

1. Introduction: defining where propaganda begins and ends 2
2. How do we know it works? the evidence 6
3. What was it all for? Analysis by objectives 7
4. Tentacles: the range of media used 13
5. Tricks of the trade (1): heart rather than head 46
6. Tricks of the trade (2): devices used to achieve effect 49
7. Tricks of the trade (3): the uses of fantasy and fable 63
8. The dangers of not going far enough 72
9. The dangers of going too far 74
10. How often did it work? Response analysis 84

**Part Two: History**

11. Introduction 88
12. Early civilizations 90
13. Classical period 100
14. Christian era 113
15. Dark ages 120
16. Early middle ages 133
17. Later middle ages 154
18. Renaissance 166
19. Reformation 176
20. Civil wars 188
21. Age of absolutism 196

22. Revolutions 209
23. Empire and nationalism 220
24. Pressure groups and party politics 233
25. More empire builders 237
26. Age of missionaries 255
27. First world war and revolution 259
28. Dictators 268
29. Democratic propaganda 282
30. Decolonization and the cold war 287
31. Drift left and right 301
32. Propaganda and the fall of communism 312
33. The decade of spin 318
*Epilogue* 327
*Bibliography* 332

### Sitaatti

## Lähteet
Kämärä

**Kämärä** (, vuodesta 1948 **Gavrilovo**, ven. Гаврилово) on Pietari–Viipuri-radan varrella Kähärin maalaiskunnassa Karjalan kannaksella sijaitseva kylä, joka aikaisemmin kuului Kuolemajärven kuntaan. Vuonna 2007 kylässä oli 1 510 asukasta. Se suurin työllistäjä on kivilouhimo, josta saadaan graniittia.

## Historia
Kylä muodostui vuonna 1881 avatun Kämärän rautatieaseman ympärille. Paikaltä lähti pohjoiseen Vuoksen rannalle johtava maantie. Rautatieasema sai nimensä 1600-luvulla asutetun Kämärän kylän mukaan, joka sijaitsi noin seitsemän kilometriä aseman pohjoispuolella Kämäränjärven rannalla. Heinjoen pitäjään kuulunutta alkuperäistä kylää ei enää ole. Myöhemmin rautatieaseman yhteyteen syntyi pieni teollisuusyhteisö, jossa 1900-luvun alussa toimi muun muassa saha. Lisäksi kylään perustettiin kansakoulu ja rakennettiin työväentalo.

Kämärän rautatieasemalla käytiin 27. tammikuuta 1918 taistelu, joka oli Suomen sisällissodan ensimmäinen varsinainen sotatoimi. Lisäksi kylässä käytiin kiivaita Viipurin valtausta edeltäneitä taisteluja sisällissodan aikana huhtikuun 23.-24. päivien välisenä yönä 1918 ja myöhemmin talvisodan aikana helmikuussa 1940.

Neuvostoliiton aikana vuonna 1948 kylän nimeksi muutettiin ensin Kamenka (Каменку) ja hieman myöhemmin Voskoboinikova (Воскобойниково), kunnes nykyinen nimi otettiin käyttöön vielä samana kesänä. Se on nimetty Kämärän rautatieaseman tuntumassa jatkosodan aikana elokuussa 1944 kaatuneen luutnantti Gavrilovin mukaan, joka on myös haudattu aseman lähelle.

## Lähteet
Walking on a Dream

**Walking on a Dream** on australialaisen elektronisen musiikin yhtye Empire of the Sunin esikoisalbumi, joka julkaistiin 4. lokakuuta 2008. Albumi ylsi Yhdysvalloissa Billboard 200 -listan sijalle 97.

Albumin nimikkosinglestä kuvattiin musiikkivideo, ja se kuvattiin Kiinan Shanghaissa *[[Auringon valtakunta]]* -elokuvan tapahtumaympäristössä. Toinen single, ”We Are the Peoplen”, kuvattiin Meksikossa. Kolmas single ”Standing on the Shore” kuvattiin Perthissä.

## Kappaleet
#
#
#
#
#
#
#
#
#
#
#

## Arvostelut
* Allmusic: 
* Metacritic: 61/100
* Pitchfork Media: 6.4/10
* Rolling Stone: 
* Soundi: 

## Lähteet
Pahkavuori (vuori)

**Pahkavuori** on jäännösvuori Etelä-Pohjanmaalla Kurikassa. Sen korkeus on 186 metriä. Vuoren länsipuolella on kiinteä muinaisjäännös, tervahauta.

## Lähteet
Jäännösvuori

**Jäännösvuori** on kovaa kivilajia sisältävä maankohouma, josta eroosio on kuluttanut pehmeämmät kivilajit pois. Jäännösvuoria ovat muun muassa Koli ja Ylläs.

## Lähteet
Uranoseeni

__NOTOC__
**Uranoseeni** on uraanin organometallinen yhdiste. Se on ns. sandwich-rakenteinen yhdiste, jossa uraanin atomi on ligandina kahden syklo-oktatetraeenirenkaan välissä. Se on eräs ensimmäisistä löydetyistä organouraaniyhdisteistä. Se kuuluu aktinoseeneihin; nämä ovat metalloseenejä, joissa metalliatomi kuuluu aktinoideihin. Uranoseenilla ei ole käyttöä puhtaan tieteellisen tutkimuksen ulkopuolella.

## Ominaisuudet
Uranoseeni on vihreää, kiteistä jauhetta. Se syttyy itsestään ilmassa eli on pyroforista. Se liukenee vähäisissä määrin useimpiin orgaanisiin liuottimiin. Se on paramagneettista.

## Valmistus
Uranoseenin rakenne kuvailtiin ensimmäisen kerran 1968, kun Streitweiser ja Müller‐Westerhoff valmistivat sitä syklo-oktatetraenyylikaliumin (K2C8H8) ja uraanitetrakloridin reaktiolla:

:

## Lähteet

## Aiheesta muualla
* PubChem: Uranocene
Hassut jumalat

**Hassut jumalat** (*The Gods Must Be Crazy*) on Jamie Uysin tuottama, käsikirjoittama ja ohjaama botswanalais-eteläafrikkalainen komediaelokuva vuodelta 1980. Elokuvan miespääosaa näyttelee bušmanniheimoon kuuluva N!xau.

Elokuvassa Coca-Cola-pullo putoaa lentokoneesta afrikkalaisheimon maille ja nostetaan heimon kulttiesineeksi, joka käynnistää absurdin tapahtumasarjan. Jacques Tatin vähäpuheista komiikkaa muistuttava elokuva sai 1980-luvulla maailmanlaajuista kulttisuosiota, ja sille tehtiin heikompana pidetty jatko-osa *[[Hassut jumalat 2]]* (1989). Lisäksi 1990-luvun alussa tuotettiin Hongkongissa kolme epävirallista saman sarjan elokuvaa, joissa myös esitti pääosaa N!xau. Näitä elokuvia ei tiettävästi ole julkaistu Euroopassa eikä Amerikassa.

## Arvioita
*[[Video-opas|Video-oppaassa]]* vuodelta 1994 Bello Romano kutsui elokuvaa aseistariisuvaksi ja antoi sille kolme tähteä viidestä, mikä vastaa sanallista arviota ”hyvä”. Jatko-osa sai kaksi tähteä.

## Lähteet

## Aiheesta muualla
*
*
Iso-Kisko

**Iso-Kisko** on järvi Lounais-Suomessa Iso-Kosken valuma-alueella. Se sijaitsee pääosin Salossa; järven kaakkoisin kulma sijaitsee Raaseporin alueella. Iso-Kiskon vedenlaatu on hyvä.

Iso-Kiskon syvän pääaltaan itäosassa sijaitsee useiden saarien rypäs. Pääaltaan luoteisosasta kohti pohjoista ulottuu vesiväylä, jonka pohjoispäässä on matala Liipolanlahti. Kirkkojärvi sijaitsee Liipolanlahden länsipuolella, vesialueiden välissä on muutaman sadan metrin levyinen kannas.

Fiskarin ruukkikylä sijaitsee muutaman kilometrin Iso-Kiskosta kaakkoon. Kiskon kirkonkylä puolestaan sijaitsee muutaman kilometrin Iso-Kiskosta pohjoiseen. Aroniityn metsäkirkko sijaitsee Liipolanlahden tuntumassa. Kirkko siunattiin käyttöön 11. elokuuta 2013. Selkeät kiveykset erottavat kirkon ympäröivästä luonnosta.

## Lähteet
Zero Distance

__NOTOC__
**Zero Distance** on ruotsalaisen metalliyhtye Dark Tranquillityn EP-levy, joka julkaistiin Yhdysvalloissa 23. lokakuuta 2012 levymerkillä Century Media. Sen nimikkokappaleesta kuvattiin musiikkivideo.

## Kappaleet
#
#
#
#
#

## Kokoonpano
* Martin Henriksson – kitara
* Anders Jivarp – rummut
* Niklas Sundin – kitara
* Mikael Stanne – laulu
* Martin Brändström – kosketinsoitin
* Daniel Antonsson – basso

## Arvostelut
* Angry Metal Guy: 
* Metal Underground: 
* Sputnikmusic: 

## Lähteet

## Aiheesta muualla
* Zero Distance Discogsissa
*
Legacy: 1998–2014

__NOTOC__
**Legacy: 1998–2014** on metalliyhtye Lullacryn tuplakokoelma-albumi, joka julkaistiin 9. toukokuuta 2014 levymerkillä Spinefarm Records. Se on samalla yhtyeen jäähyväisalbumi, joka sisältää vanhojen kappaleiden lisäksi bonusmateriaalia, kuten livekappaleita, ennen julkaisematonta materiaalia sekä yhden uuden kappaleen, ”Hell on High Heels”.

## Kappaleet

### CD 1
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#

## Arvostelut
* Imperiumi.net: 
* Soundi: 

## Lähteet

## Aiheesta muualla
* 
*
Formazza

**Formazza** on kunta Pohjois-Italiassa Verbano-Cusio-Ossolan maakunnassa Piemonten alueella. 
Formazzan naapurikunnat ovat Baceno ja Premia sekä Sveitsin Ticinossa sijaitsevat Bedretto, Bosco/Gurin ja Cevio  kuin myös sveitsiläiset, Valais’n kantonissa sijaitsevat Binn, Reckingen-Gluringen ja Ulrichen.

## Lähteet

## Aiheesta muualla
Germagno

**Germagno** on kunta Pohjois-Italiassa Verbano-Cusio-Ossolan maakunnassa Piemonten alueella. 
Germagnon naapurikunnat ovat Casale Corte Cerro, Loreglia, Omegna ja Quarna Sopra.

## Lähteet
Mergozzo

**Mergozzo** on kunta Pohjois-Italiassa Verbano-Cusio-Ossolan maakunnassa Piemonten alueella. 
Mergozzon naapurikunnat ovat Gravellona Toce, Ornavasso, Premosello-Chiovenda, San Bernardino Verbano ja Verbania.

## Lähteet

## Aiheesta muualla
Marjatta Palasto

**Aune Marjatta Palasto** (oik. **Kujasalo**; s. 12. syyskuuta 1943 Brasov, Romania) on suomalainen taidemaalari ja kuvanveistäjä. Hän on tehnyt pronssi- ja marmoriveistoksia, joissa on tyylittelevää, herkkää ja realistista kauneutta.

Palasto on šakin naisten Suomen-mestari 1978 ja 1980.

Palaston puoliso on taidemaalari Matti Kujasalo, ja hänen isänsä oli suurlähettiläs Soini Palasto.

## Lähteet

## Aiheesta muualla
* Marjatta Palasto Kuvataiteilijamatrikkelissa.
Pate Mustajärven diskografia

**Pate Mustajärvi** julkaisi soolourallaan 12 studioalbumia, joista kaksi om tribuuttialbumeita. Lisäksi häneltä ilmestyi neljä kokoelma-albumia sekä 33 singleä. Mustajärven muita yhtyeitä olivat Popeda ja Niskavuoren Aarnet, ja hän vieraili useiden artistien albumeilla sekä kokoelmilla. Studioalbumeista ''Nyt!'', Lago Nero, *[[Ikurin turbiini|Ikurin turbiini,]] [[Ollaan ihmisiksi]]* ja *[[Musta (Pate Mustajärven albumi)|Musta]]* ovat cover-albumeita.

## Soolotuotanto
### Studioalbumit
* 
* 
* 
* 
* 
* 
* 
* 
* 
* 
* 
**[[Teillä oli nimet, ja kerran te kuljitte täällä]] (2019)*
* Pelkkää Patee (2024)

### Kokoelmat
* 
* 
* 
* 

### Singlet & EP:t
* ”Elämässä pitää olla runkkua” / ”Yhdessä itkien” (PIS 120, 1983)
* ”Tuhkaa” / ”Onny” (PIS 133, 1984)
* ”Lola” / ”Rakastellaan” (AUTOM 7, 1984)
* Pate & Saara: ”Hei Paula” / ”Mä lähden stadiin” (PIS 154, 1985)
* ”Synnyimme lähtemään” / ”Sen voi vain aavistaa” (PIS 186, 1986)
* ”Donna Maria” / ”Taas iskee yö” (PIS 233, 1988)
* ”Lui” / ”Meni niin, meni näin” (PIS 241, 1988)
* ”Boulevard de la Madeleine” / ”Helvetistä taivaaseen (ja takaisin...)” (PIS 250, 1988)
* ”Boulevard de la Madeleine” / ”Meni niin, meni näin” (AUTOM 15, 1988)
* Pate & Costello: ”Cats” (CATPROMO 1, 1989)
* Pate & Sielun Veljet: ”Meidän äiti imppaa” / ”Laiskotellen” (PIS 264, 1989)
* ”Tarjoan kierroksen” / ”Vaikka paljain jaloin” (PIS 294, 1991)
* ”Emmanuelle” / ”Sydän syrjällään” (AUTOM 25, 1995)
* Pate Mustajärvi, Sakari Kuosmanen & Kiekkoleijonat '95: ”Sankarit (Radio-mix)” / ”Sankarit (Kiekkoleijonat eturivissä mix)” (AUTOM 26, 1995)
* Pate Mustajärvi & Pesisboys: ”Voittokunnari” (AXRSCD 079, 1996)
* ”Jukeboxin luona” (PSCD 96, 1998)
* ”Pohjoisen mies” / ”Lempilaulu” (PSCD 101, 1998)
* ”Kannu Vaakunaa” / ”Taivaan lintu” / ”Taivaan lintu (Radio edit)” (PSCD 145, 2000)
* ”Ukkometso” (PSCD 164, 2000)
* Virve Rosti & Pate: ”Paras mulle” (8573829642, 2000)
* Mertsi & Pate: ”Kärmesmiehet” / ”Kärmesmiehet (jingle)” (PACDS 1, 2002)
* Kun lähdet armeijaan” (PSCD 224, 2003)
* ”Ajan päivin, ajan öin” (PSCD 249, 2005)
* ”Viimeinen maitohammas” / ”Viimeinen maitohammas (safööri versio)” (PSCD 280, 2006)
* Hannu Palo & Pate Mustajärvi: ”Neljäs mies” (2007) ”Kaksoiselämää” (PSCD 312, 2009)
* ”Pienestä pitäen” (PSCD 314, 2009)
* Reino Houseband feat. Pate Mustajärvi: ”Sydän on sinivalkoinen” (2011)
* ”Patarouva ja ässähai” (2013)
* ”Kauneuden valssi” (2013)
* ”Pirunpolkka” (2013)
* ”Parempaa elämää” (2014)
* ”Ei luotu kestämään” (2015)
*”Maarit ja Antero” (2019)
*”Veljeni Anton” (2019)
*”Oreno ani Anton” (2020)
*”Älkää jättäkö” (2020)
*”Elvis” (2021)
*”Jos maailma on pystyssä huomenna” (2021)
*”Balladi kafonneesta” (2021)
*”2021” (EP, 2021)
*”Lavarotat” (2021)
*”Triathlon” (2022)
*”Venkulan vappuaatto” (2023)
*”Hei äijä” (2023)
*”Päästä pahasta” (2024)
*”Pirulle turpaan” (2024)
*”Mä en muutu miksikään” (2024)
*"Pahaa verta" (2025)

## Popeda
:ks. Popedan diskografia

## Niskavuoren Aarnet
* 
* 

## Lähteet
Niskavuoren Aarnet

**Niskavuoren Aarnet** on Ilpo Hakalan, Jukka Leistin, Pate Mustajärven, Aku Syrjän, Roope Hurmalaisen ja Ari Kankaanpään muodostama suomalainen yhtye, joka yhdistää musiikin ja teatterin. Se on julkaissut kaksi studioalbumia. Bändi nousi lavalle tauon jälkeen 27.1.2013 Tampereen Työväen Teatterin TTT-Klubilla kahdeksannella revyyllään nimeltään Niskavuoren Aarnet Go Kotiin.

Vuonna 2012 Niskavuoren Aarnet esittivät näytelmää ”Niskavuoren Aarnet Go kotiin”.

## Diskografia
* 
* 

## Lähteet
Stowa

**STOWA** on Engelsbrandissa, Saksassa perustettu rannekellomerkki. Sen omistaa Jörg Schauer, joka omistaa myös Schauer-rannekellobrändin ja DUROWE-rannekellonvaraosabrändin.

## Lähteet

## Aiheesta muualla
* Yrityksen verkkosivusto
* STOWA-keskustelufoorumi
Erkki Valtamäki

**Erkki Johannes Valtamäki** (s. 18. kesäkuuta 1950 Veteli) on suomalainen toimittaja, tietokirjailija ja poliitikko. Valtamäki on työskennellyt toimittajana MTV:n Uutisissa vuosina 1989–2000, Yleisradion TV-uutisissa ja Urheiluruudussa vuosina 2000–2006 ja Nelosen uutisissa vuosina 2006–2012.

13.8.1998 MTV:n Kymmenen Uutiset julkaisivat Valtamäen tekemän jutun koskien 11.8. pelattua Seinäjoen Maila-Jussit – Kankaanpään Maila -Superpesisottelua, jonka Valtamäki epäili olleen niin sanottu sopupeli. Jutusta käynnistyi sopupeliskandaali, josta tuomion sai lopulta 30 ihmistä.

Valtamäki on toiminut Seinäjoen kaupunginvaltuustossa vuosina 2001–2008 Suomen Keskustan valtuutettuna ja vuodesta 2013 alkaen perussuomalaisten valtuutettuna. Valtamäki oli perussuomalaisten kansanedustajaehdokkaana eduskuntavaaleissa 2011, 2015 ja 2019 muttei tullut valituksi. Hän on kuulunut Etelä-Pohjanmaan liiton maakuntavaltuustoon vuodesta 2013 lähtien.

Etelä-Pohjanmaan käräjäoikeus tuomitsi toukokuussa 2017 Valtamäen Facebook-kirjoituksesta 25 päiväsakkoon kiihottamisesta kansanryhmää vastaan. Käräjäoikeuden mukaan Valtamäki levitti Facebook-sivullaan "tyypillistä vihapuhetta". Valtamäki oli kirjoituksessaan panetellut ja solvannut irakilaisia maahanmuuttajia etnisen ja kansallisen alkuperän sekä uskonnon perusteella.

## Teokset
* Valtamäki, Erkki & Heiskari, Ilkka: Seinäjoen Maila-Jussit: 75-vuotta Juhlakirja. Seinäjoki: Seinäjoen Maila-Jussit ry., 2007. .
* Valtamäki, Erkki: Polttolinjalla PYT, 2012. 
* Valtamäki Erkki: Unisilmästä Riistavallille, Ilmajoen Metsästysseura 110 vuotta, 2015. 
* Valtamäki Erkki: Kivenkovaa yrittäjyyttä 50 vuotta, Maanrakennus Juho Krekola Oy, 2016. 
* Valtamäki Erkki: Suuri kelokaappaus, Yrittäjä Markku Heikkilä vastaan Suomen valtio, 2021. ISBM 978-952-94-4732-9

## Lähteet
Visso

**Visso** on kunta Italiassa Marchen alueella olevassa Maceratan maakunnassa.

Kunta sijaitsee Monti Sibillinin kansallispuistossa vuorien ympäröivässä laaksossa. Vissossa on kapeita keskiaikaisia kujia ja taloja.

Kolme voimakasta maanjäristystä, joista voimakkain oli 6,1 momenttimagnitudia, tuhosi Visson rakennuksia 26. lokakuuta 2016. Järistyksestä selvittiin kuitenkin ilman kuolonuhreja.

## Lähteet

## Aiheesta muualla
Valtteri Pihlajamäki

**Valtteri Pihlajamäki** voi tarkoittaa seuraavia henkilöitä:

*Valtteri Pihlajamäki, suomalainen jääkiekkoilija
*Valtteri Pihlajamäki, suomalainen koripalloilija
Kaitseväen pääesikunta

**Kaitseväen pääesikunta** eli **Viron puolustusvoimien pääesikunta** on Viron puolustusvoimien eli Kaitseväen komentajan suorassa alaisuudessa toimiva strategis-operativiisen tason johtoesikunta, joka vastaa puolustusvoimien operatiivisesta johtamisesta, kouluttamisestä ja kehittämisestä.

## Kaitseväen pääesikunnan päällikkö
Pääesikuntaa johtaa esikuntapäällikkö, jonka välittömässä alaisuudessa ovat operatiivisesta ja logistisesta toiminnasta vastaavat apulaispäälliköt sekä hallintopäällikkö ja tiedotuspäällikkö.

### Pääesikunnan päälliköt

### Kaitseväen pääesikunnan apulaispäälliköt
: Pääesikunnan operatiivisista asioista vastaava apulaispäällikkö koordinoi pääesikunnan tiedusteluosasto, operaatio- ja koulutusosastoa, analyysi- ja suunnitteluosastoa, viestinnän ja johtamisjärjestelmien osastoa sekä Euroopan NATO-joukkojen päämajan yhteydessä toimivan Viron sotilaallisen edustuston toimintaa.
* eversti Peeter Hoppe, 2011
: logistiikasta vastaava apulaispäällikkö
* eversti Ants Kiviselg,

## Pääesikunnan tehtävät
* 1) puolustusvoimain komentajan neuvonanto ja toiminnan tukeminen
* 2) puolustusvoiminnan toiminnan suunnittelu, kehittäminen ja järjestäminen
* 3) puolustusvoimain edustaminen Kaitseväen komentajan puolesta
* 4) puolustusvoimain koulutuksenjärjestäminen
* 5) puolustusvoimain sotilasoperaatioiden suunnitteleminen ja koordinointi&nbsp;
* 6) logistiikan järjestäminen ja valtion tarjoaman varustuksen jakaminen puolustusvoimissa
* 7) kansainvälisen puolustusyhteistyön koordinointi Virossa
* 8) puolustusvoimain varustuksen ja infrastruktuurin kehittäminen ja uusien hankintojen koordinointi
* 9) puolustusvoimain ja Kaitseliiton (Suojeluskuntajärjestön) toimintakykyjen määritteleminen
* 10) sotilastiedustelun ja kansalliseen turvallisuuteen liittyvän toiminnan järjesteleminen
* 11) valmiustasojen kehittäminen, liikekannallepanon valmisteleminen ja koordinointi
* 12) puolustusvoimain henkilöstöhallinnon järjestäminen ja koordinointi
* 13) puolustusvoimain viestintä- ja johtamisjärjestelmien järjestäminen ja koordinointi
* 14) puolustusvoimain, ml. pääesikunnan, budjetin laatiminen
* 15) puolustusvoimain sisäisen kontrollin ja tarkastuksen järjestäminen
* 16) puolustusasioiden hoitaminen sekä arkistoinnin järjestäminen ja koordinointi
* 17) valtionsalaisuuksien ja salaisen ulkomaan tiedustelua koskevan lainsäädännön asettamien tehtävien täyttäminen
* 18) puolustusvoimain strategisen viestin kehittäminen ja johtaminen
* 19) puolustusvoimain tiedotustyön kehittäminen ja johtaminen
* 20) siviili- ja puolustusvoimien yhteistyön johtaminen puolustusvoimissa sekä puolustusyhteistyön koordinointi Kaitseliitossa
* 21) pääesikunnan hankkeiden tarpeiden määritteleminen
* 22) pääesikunnan oikeudellisen palvelun ja puolustusvoimain oikeudellisen palvelun johtaminen
* 23) kyseissä asiakirjassa määriteltyjen osa-alueiden koordinoiminen yhdessä Kaitseliiton kanssa
* 24) Pohjois-Atlantin liiton (myöh. NATO) yleisasiakirjojen soveltaminen puolustusvoimissa
* 25) muut lakien ja asetusten määrittelemät tehtävät
Venäjänsaari

**Venäjänsaari** on Viipurinlahdella sijaitseva saari, joka aikaisemmin kuului Viipurin maalaiskunnan Alasommeen kylään. Nykyään se on osa Johanneksen eli Sovetskin kaupunkikuntaa. Noin 10 hehtaarin kokoinen Venäjänsaari sijaitsee Viipurinlahden itärannalla Lihaniemen koilliskärjen edustalla. Viipurin keskustaan saaresta on matkaa noin kuusi kilometriä. 

## Historia
Venäjänsaari tunnetaan vuonna 1913 valmistuneesta kauppaneuvos E. V. Sellgrenin jugend-huvilasta eli Villa Sellgrenistä, jonka on suunnitellut tunnettu viipurilainen arkkitehti Uno Ullberg.

Hieman ennen Suomen sisällissodan alkua tammikuussa 1918 saarelle pakeni noin 500 suojeluskuntalaista, jotka olivat yrittäneet vallata Viipurin. Punaiset kuitenkin pakottivat heidät vetäytymään Viipurinlahden jäätä pitkin Venäjänsaarelle, jonne joukko saapui 23. tammikuuta 1918. Kauppaneuvos Sellgren luovutti saaren suojeluskuntalaisten käyttöön ja kolme päivää myöhemmin Venäjänsaaren retkikunnaksi kutsuttu ryhmä jatkoi kohti Viipurin pohjoispuolella sijaitsevaa Antreaa. Matkalla käytiin myös sisällissodan ensimmäinen taistelu Kämärän rautatieasemalla. Vuonna 1923 Uno Ullberg suunnitteli Villa Sellgrenin pihalle pystytetyn Venäjänsaaren retkikunnan muistomerkin.

## Nykytila
Villa Sellgrenin rakennukset ovat nykyisin venäläisen Sever-nimisen yhtiön omaisuutta. Yhtiön omistuksessa oleva maa-alue käsittää koko Venäjänsaaren ja merkittävän osan viereistä Lihaniemeä, yhteensä 108 hehtaaria. Yhtiö kuului presidentti Vladimir Putinin vanhalle ystävälle, vuonna 2015 kuolleelle Oleg Rudnoville, ja nykyisin sen arvellaan olevan Putinin käytössä.

## Lähteet

## Aiheesta muualla
* Jääkärimajuri Urho Sihvonen : Karjalan miesten nousu. Venäjänsaaren retki. Mukana olleen muistelmia, Hakkapeliitta, 28.01.1928, nro 5, s. 13, Kansalliskirjaston digitaaliset aineistot
* Venäjänsaaren retken 20 vuotismuistoa juhlitaan tänään. Pari muistelmaa retkelle lähdöstä ja sen vaiheista, Helsingin Sanomat, 21.01.1938, nro 19, s. 8, Kansalliskirjaston digitaaliset aineistot
Heinjoen rautatieasema

**Heinjoen rautatieasema** () on lakkautettu rautatieasema Viipurin piirissä Leningradin alueella Venäjällä. Rautatieaseman ympärillä sijaitseva maaseututaajama on Heinjoen asemanseutu (*posjolok pri stantsii Veštševo*). Ennen alueluovutuksia rautatieasema sijaitsi Heinjoen kunnan alueella Liimatta–Valkjärvi-radan varrella.

## Aiheesta muualla